cyanic-selkie/wikianc huggingface dataset:
Respublikinė Panevėžio ligoninė
Paslaugos
Ligoninėje yra 14 chirurginio profilio skyrių. Atliekamos visos abdominalines, proktologines, skydinės liaukos, urologines, galvos bei stuburo smegenų auglių ir traumų, galūnių bei pilvo kraujagyslių, kaulų ir minkštųjų audinių traumų operacijos, persodinami klubo bei kelio sąnariai. Operuojamos akys ir ausų – nosies – gerklės organai.
Ligoninės terapinio profilio skyriuose vidaus ligos nustatomos modernia ultragarsine aparatūra, endoskopiniais, rentgenologiniais, kompiuterinės tomografijos, magnetinio rezonanso, intervencinės radiologijos tyrimais. Atliekami įvairūs funkciniai širdies ir plaučių tyrimai. Įrengtas hemodializės skyrius, turintis 14 vietų.
Gimdymo skyriuje įrengtos modernios gimdyklos su vaisiaus sekimo aparatūra, hidromasažine vonia. Operacinėse atliekamos ginekologinės operacijos. Gydomos naujagimių, kūdikių ir vaikų ligos ir traumos, atliekama vaikų, turinčių vystymosi sutrikimų, reabilitacija.
Respublikinės ligoninės reabilitacijos skyriuje ir Likėnų filiale ligoniai gydomi po sunkių neurologinių, kardiologinių, traumatologinių, sąnarių ligų bei sąnarių endoprotezavimo.
Atliekami diagnostiniai tyrimai, gydomosios procedūros rentgeno spindulių pagalba, taip pat elektrokardiografiniai, elektrofiziologiniai tyrimai.
Kamenskojės kaimo gyvenvietė
Kamenskojės kaimo gyvenvietė  – kaimo gyvenvietė Rusijos Federacijos anklavo Kaliningrado srities Černiachovsko rajone. Centras – Kamenskojė.
Istorija
Įsteigta vykdant municipalinę reformą 2008 m. Ribojasi šiaurėje su Polesko rajono Zalesjės kaimo gyvenviete, Slavsko rajono Bolšakovo kaimo gyvenviete, rytuose su Kalužskojės kaimo ir Černiachovsko miesto gyvenvietėmis, pietuose su Svobodos kaimo gyvenviete ir Pravdinsko rajono Mozyrio kaimo gyvenviete, vakaruose su Gvardeisko rajono Zorino kaimo gyvenviete.
Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.
Kaliningrado srities įstatymu Kamenskojės kaimo gyvenvietę sudaro:
Šaltiniai
Kamenskoje (Kaliningrad)
Asmeninis kompiuteris
Asmeninis kompiuteris (AK, personalinis kompiuteris - PK ) – asmeniniam naudojimui skirtas kompiuteris. Tipiški asmeniniai kompiuteriai pasižymi sąlyginai nedidele kaina, yra paprastai valdomi, leidžia atlikti kasdieninius raštinės darbus, žaisti žaidimus, klausytis muzikos ir pan. Asmeniniams kompiuteriams artimos dar dvi kompiuterių rūšys: darbo stotys ir delniniai kompiuteriai.
Nėra vieningos nuomonės, kokie kompiuteriai tapo pirmaisiais asmeniniais: pirmas asmeniniam naudojimui skirtas kompiuteris buvo 1970 m. sukurtas Digital PDP-11, pirmas paprastam žmogui įperkamas kompiuteris buvo 1975 m. sukurtas MITS Altair 8800, pirmas eiliniam žmogui pritaikytas kompiuteris buvo 1977 m. sukurtas Apple Apple II, o pirmas, turėjęs visus dabartiniams asmeniniams kompiuteriams būdingus bruožus (nedidelė kaina, grafinė aplinka ir pan.) buvo 1984 m. sukurtas Apple Macintosh.
Šiuo metu pati populiariausia asmeninių kompiuterių rūšis yra PC, gana populiarūs yra ir Macintosh kompiuteriai. Populiariausios asmeninių kompiuterių operacinės sistemos yra Windows, Mac OS X ir GNU/Linux.
Lankupiai
Lankupiais vadinami kaimai:
Kicbiuhelis
Kicbiuhelis – garsus austrų kalnų slidinėjimo kurortas, įsikūręs už 100 km į rytus nuo Tirolio žemės sostinės Insbruko, apie 760  m aukštyje virš jūros lygio. Patenka į geriausių Alpių slidinėjimo kurortų dešimtuką. Buvo kandidatas surengti 2006 m. žiemos olimpines žaidynes, kurios įvyko Turine.
Kalnų slidinėjimo kurortas
Pagrindiniai duomenys:
Kaišiadorių Kristaus Atsimainymo katedra
Kaišiadorių Kristaus Atsimainymo katedra stovi Kaišiadorių miesto centre.
Istorija
miniatiūra|240px|left|Katedros interjeras miniatiūra|250px|right|Šoninis fasadas 1906 m. susikūrė Kaišiadorių bažnyčios statybos komitetas. Stasiūnų (Vladikiškių) dvaro savininkas būsimai bažnyčiai dovanojo 2 dešimtines žemės. Patvirtintas mūrinės bažnyčios projektas, pašventinti jos pamatai. 1907 m. buvusiame grūdų sandėlyje įrengta bažnyčia. Pirmasis Kaišiadorių klebonas Valerijonas Goliakas atsisakė turimo bažnyčios projekto. 1908 m. parengtas ir patvirtintas naujas gelžbetoninės bažnyčios projektas.
1912 m. klebonas Alfonsas Varnas sutarė statyti akmenų mūro bažnyčią. Per Pirmąjį pasaulinį karą statybinės medžiagos išvogtos. 1914 m. inžinierius Vaclovas Michnevičius parengė trečiąjį mūrinės bažnyčios projektą. 1913 m. įsteigtas „Ryto“ draugijos skyrius, kuris 1914 m. birželio 28 d. Kiemelių kaime surengė pirmą viešą vaidinimą. 1920 m. Kaišiadoris aplankė Šv. Tėvo atstovas Lenkijai ir vizitatorius arkivyskupas A. Ratis (būsimasis popiežius Pijus XI). 1922 m. Kaišiadoryse įsikūrė Lietuvos Respublikoje esančios Vilniaus vyskupijos dalies administracija, Kaišiadorys 1926 m. tapo vyskupijos centru.
1932 m. pastatyta bažnyčia, 1934 m. – kurijos namai. Bažnyčia 1936 m. gegužės 10 d. bažnyčia įšventinta katedra (konsekravo vyskupas Juozapas Kukta), šia proga popiežius Pijus XI atsiuntė dovaną – monstranciją. Kapitulos kanauninku ir katedros rektoriumi paskirtas Alfonsas Varnas (1884–1952; palaidotas prie katedros). 1944 m. apgriautas katedros bokštas po karo suremontuotas. Kaišiadoryse 1956–1966 m. klebonavęs Petras Laskauskas (1903–1988) pastatė kleboniją, ūkinį pastatą. Kaišiadoryse 1962–1980 ir 1983–1989 m. vargonininkavo Anastazas Janulis (1917–1989), kalintas už pogrindinės spaudos platinimą.
Architektūra
Katedra neogotikinė, su trisiene apside, aukštu centriniu bokštu ir bokšteliais kampuose. Vidus 3 navų, atskirtų daugiabriauniais pilioriais. Skliautai kryžminiai. Šventorių juosia geležinių stulpelių tvora. Jame stovi keletas kryžių, čia palaidotas muzikologas kunigas Teodoras Brazys (1870–1930).
Medsodžiai
Medsodžiai – kaimas Kelmės rajono savivaldybėje, 10 km nuo Tytuvėnų.
Marambidžis
Marambidžis – upė Australijoje, Naujajame Pietų Velse ir Australijos sostinės teritorijoje, Murėjaus dešinysis intakas. Viena ilgiausių upių šalyje. Ilgis 1485 km, baseino plotas 87 248 km².
Pirmasis europietis, pasiekęs upę, buvo Australijos tyrinėtojas Čarlzas Trosbis (Charles Throsby) 1821 m.
Viradjuri kalba žodis Murrumbidgee gali reikšti: „dideli vandenys“, „žemyn upe“ arba „labai gera vieta“.
thumb|left|Marambidžis ties Vaga Vaga 2008 m. thumb|293px|Upės padėtis žemėlapyje
Aleksandras Jonušas Zaslavskis
Aleksandras Jonušas Zaslavskis-Ostrogiškis (, 1650–1682 m.) – stambiausias Lenkijos ir vakarų Rusios magnatas, paskutinis Zasalavskių kunigaikštis (1656–1682 m.) ir 3-čias Ostrogiškių ordinatas (1656–1682 m.), vienintelis kunigaikščio Vladislavo Dominyko Zaslavskio (1616–1656 m.) sūnus. Paskutinis vyriškos kunigaikščių Zaslavskių giminės atstovas.
Biografija
1656 m. gegužę, po savo tėvo Vladislavo Dominyko Zaslavskio mirties, mažametis Aleksandras Jonušas paveldėjo plačias Zaslavskių ir Ostrogiškių valdas. Buvo globojamas savo motinos Kotrynos Sobieskytės ir jo brolio, būsimo Lenkijos karaliaus Jono Sobieskio. 1658 metų birželį Kotryna Sobieskytė, Aleksandro Jonušo motina, ištekėjo už Lietuvos didžiojo pataurininkio kunigaikščio Mykolo Kazimiero Radvilos (1625–1680).
1669 metais kunigaikštis-magnatas Aleksandras Jonušas Zaslavskis pretendavo į Lenkijos karaliaus sostą. 1660 metais Lvovščinoje įkūrė Skole miestą. 1670 metais įkūrė juridinę akademiją Varšuvoje, pavadintą Aleksandrija.
1682 metais bevaikis Aleksandras Jonušas Zaslavskis mirė. Nebuvo vedęs ir po savimi nepaliko palikuonių. Po Aleksandro Jonušo mirties Ostrogiškių ordinaciją paveldėjo jo jaunesnioji sesuo Teofilė Liudvika Zaslavskytė (1654–1709), Karūnos didžiojo etmono Dmitrijaus Jurgio Višnioveckio žmona.
Plieno sparnai (metraštis)
Plieno sparnai – Lietuvos aviacijos muziejaus (buv. technikos) metraštis, 1992–1998 m. leistas Kaune.
Istorija
Vyriausias redaktorius Algirdas Gamziukas. Tiražas 1000 egz.
Austrijos futbolo varžybos 1993–1994 m.
Austrijos futbolo varžybos 1993–1994 m.
Saulėtekio Antano Mackevičiaus pagrindinė mokykla
Kauno rajono Saulėtekio Antano Mackevičiaus pagrindinė mokykla – buvusi dieninė, savarankiško mokymosi bendrojo lavinimo mokykla Kauno raj., Akuotuose (Vilkijos apylinkių seniūnija), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 191092130. Steigėjas Kauno rajono savivaldybės taryba. Filialas: Kauno rajono Saulėtekio Antano Mackevičiaus pagrindinės mokyklos Daugeliškių skyrius.
Pavadinta kunigo, 1863 m. sukilimo vado Antano Mackevičiaus vardu. Mokyklai šis vardas suteiktas 1998 m. rugsėjo 23 d., o 1998 m. rugsėjo 19 d. Ringovės kaime atidengtas paminklinis Antanui Mackevičiui.
Mokykla prijungta  prie  Vilkijos gimnazijos, likviduotas Daugėliškių skyrius.
Istorija
miniatiūra|250px|left|Alėja, vedanti į mokyklą Įkurta 1920 m. Gaižuvos dvare. Vėliau pradinės klasės susikūrė ir Gailiūnų kaime. 1949 m. visos pradinės mokyklos buvo sujungtos į vieną. 1961 m. pastatytas naujas mokyklos pastatas Saulėtekių kaime. 1998 m. mokykla įsijungė į Kauno rajono savivaldybės projektą „Mokykla bendruomenei“. Prie mokyklos kuriamas „Atminties“ parkas, kuriame kiekvienas medis įamžintų žymius krašto žmones, kovotojus už Lietuvos nepriklausomybę, politinius kalinius bei tremtinius, buvusius mokytojus, išnykusių kaimų vardus.
Čelkiai (Panevėžys)
Čelkiai – kaimas Panevėžio rajono savivaldybėje, 3 km nuo Vadoklių.
Marejono rajonas
Marejono rajonas  – rajonas Nabatijos muchafazoje, Libane. Rajono centas – Marejono miestas.
Nangaraunas
Nangaraunas (indonez. Nanga Raun, Nanga Raung) – gyvenvietė Indonezijoje, Borneo, Vakarų Kalimantano provincijoje, Kapuas Hulu regencijoje, Miulerio kalnų priekalnėse, Mandajaus upės pakrantėje.
Gyvena daugiausia dajakų gentys.
Pleperis
Pleperis, Pleperis naminis: paveikslas kaiminis su dainelėm – JAV lietuvių satyros ir humoro mėnesinis žurnalas, ėjęs 1899 m. Mahanoi Sityje ir 1905–1909 m. Filadelfijoje.
Istorija
1899 m. 15 psl. žurnalą leido Domininkas Tomas Bačkauskas. 1905–1909 m. leido ir redagavo Tomas Astramskas ir kt.
Bialobžeskiai
Bialobžeskiai – kaimas Lenkijos šiaurės rytuose, Krypno valsčiuje, Monkų apskrityje, Palenkės vaivadijoje.
Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų tauta – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei.
Ilgotis
Ilgotis – upelis Šilalės rajone, kairysis Jūros upės intakas, įteka į ją 108,4 km nuo jos žiočių. Ištakos Pagramančio miškų masyve, 300 m į rytus nuo kelio, vedančio iš Didkiemio į Šilalę. Teka pro Kūtymų, Rugienų, Pailgočio, Keberkščių kaimus, Beržiniškinės mišką. Žiotys – Jūros upė. Kanalais sujungtas su Nemylu. Dešinysis intakas – Nerema.
Prie upelio yra buvęs bendravardis Ilgočio kaimas. Pakrantėje, Pajūrio seniūnijos ribose, stūkso du geologiniai paminklai – Didysis Keberkščių akmuo ir Ilgočio akmenys.
Upėvardis kildinamas nuo žodžių ilgas, ilgasis, ilgajis.
Snieguotoji upė
Sniego upė – upė, ištekanti iš Australijos Alpių Sniego kalnų, Kosciuškos kalno papėdėje, Naujajame Pietų Velse. Į Tasmano jūros Baso sąsiaurį įteka prie Marlo.
Guess Who
Laurenţiu Mocanu (g. 1986 m. birželio 2 d.) – Rumunijos reperis, geriausiai žinomas sceniniu vardu Guess Who.
Karjerą pradėjo „Anonim“ repo grupėje, kuriai dar priklausė Zekko ir Griffo. Vėliau pradėjo sėkmingą solo karjerą. L. Mocanu yra vienas iš didžiausio pasisekimo sulaukusių naujosios rumuniškojo hip hipo bangos artistų. 2009 m. išleidęs pirmąjį savo albumą „Probe Audio“, reperis gimtojoje Rumunijoje sulaukė nemažai teigiamų įvertinimų ir plačiosios visuomenės dėmesio.
Beliovas
Beliovas (rus. Белëв) – miestas Rusijos vakaruose, Tulos srities pietvakariuose, Okos kairiajame krante, 119 km nuo Tulos. Rajono centras. 12,6 tūkst. gyventojų (2020 m.).
Maisto pramonė. Yra senovinė cerkvė.
Istorija
Beliovas žinomas nuo 1147 m. Miesto statusą gavo 1777 m.
Okotija
Okotija (Ocotea) – lauramedinių (Lauraceae) šeimos žiedinių augalų gentis. Apima virš 200 visažalių krūmų ir medžių rūšių, paplitusių suptropinėje ir tropinėje Centrinėje, Pietų Amerikoje, Vest Indijoje, taip pat kelios rūšys auga Afrikoje ir Madagaskare.
Iš dalies okotijų rūšių gaunami eteriniai aliejai, taip pat naudojamos medienos pramonėje.
Kopūstinis pelėdgalvis
Kopūstinis pelėdgalvis (Mamestra brassicae) – pelėdgalvių (Noctuidae) šeimos drugys, kurio išskleisti sparnai yra iki 50 mm pločio. Priekiniai sparnai rusvai pilki. Pradeda skraidyti nuo birželio vidurio ir skraido iki rugpjūčio pabaigos. Kiaušinėlius deda ant apatinės lapų pusės. Viena patelė padeda apie 700 kiaušinėlių, kurie būna krūvelėse po 10-40.
Rūšis Lietuvoje labai dažna, paskirais metais sugadina nemažai kopūstų ir kitų daržovių.
thumb|left|210px|Kopūstinio pelėdgalvio vikšras thumb|210px|left|Kopūstinio pelėdgalvio vikšrų pažeista kopūsto gūžė
Tauragės miesto seniūnija
Tauragės miesto seniūnija – administracinis-teritorinis vienetas Tauragės rajono savivaldybėje, apimantis Tauragės miestą.
Geografija
Miesto seniūnija užimanti 1416 ha teritoriją, apima visą Tauragės miestą. Mieste yra 229 gatvės, kurių ilgis – 112 km. Seniūnijos prižiūrimų aikščių ir želdinių plotas – 78 623 m², iš kurių 1 700 m² miesto gėlynai. Miesto seniūnija prižiūri ketverias kapines, kurių teritorija yra 17,7 ha.
Seniūnaitijos
2009 m. įsteigtos 6 seniūnaitijos:
Kietagalviai šapalai
Kietagalviai šapalai (Mylopharodon) – karpinių (Cyprinidae) šeimos žuvų gentis.
Gentyje viena rūšis – kietagalvis šapalas (Mylopharodon conocephalus).
Pakalniškiai I (Šilalė)
Pakalniškiai I – kaimas Šilalės rajono savivaldybėje, 1 km į pietus nuo Pajūrio, kairiajame Jūros ir dešiniajame Trumpės krante. Saugomas Akmenynės ąžuolas.
miniatiūra|220px|left|Įmonė
Halasanas
Halasanas, Halos ugnikalnis  – miegantis ugnikalnis Pietų Korėjoje, Čedžu saloje, aukščiausias šalies taškas. Aukštis 1950 m. Ugnikalnis ir jo apylinkės įtrauktos į nacionalinį parką. Paskutinis žinomas Halasano išsiveržimas įvyko 1007 m.
Salif Diao
Salifas Alasanas Diao (Salif Alassane Diao; g. 1977 m. vasario 10 d.) – buvęs Senegalo futbolininkas, rungtyniavęs besiginančiojo saugo pozicijoje. Taip pat rungtyniavo Senegalo rinktinėje.
Diao kilęs iš Tambakundos regiono Senegalo pietryčiuose. Emigravo į Prancūziją būdamas septyniolikos. Futbolininko karjerą pradėjo AS Monaco klube, bet ten žaidė nedaug, buvo skolinamas žemesnės lygos klubams, todėl 2000 m. perėjo į CS Sedan Ardennes. Po sėkmingos pasirodymo pasaulio čempionate, Diao gavo pasiūlymą iš prestižinio Anglijos klubo Liverpool FC. Tačiau komandoje jis buvo perstumtas iš įprastos pozicijos aikštėje į gynėjus, todėl nežaidė pagal savo sugebėjimus. Sužaidė keletą varžybų UEFA Čempionų lygoje. Žaidėjas susilaukė nemažai kritikos, todėl nebežaidė Liverpulio komandoje, o paskolintas Birmingham City, bet dėl traumos beveik nerungtyniavo. Dėl traumų taip pat mažai žaidė ir Portsmouth FC.
2006 m. Salifas Diao perėjo į „Stoke City“ klubą, kur rado savo vietą komandoje ir rungtyniavo sėkmingai. 2007 m. Diao nutraukė kontraktą su „Liverpool“ ir tapo „Stoke City“ klubo nariu.
Salifas Diao Senegalo rinktinėje žaidė nuo 2000 m. Dalyvavo 2002 m. pasaulio futbolo čempionate, kur įmušė įvartį Danijai, bet tose pačiose varžybose gavo raudoną kortelę. Taip pat dalyvavo 2002 ir 2004 m. Afrikos Tautų taurėse.
Kutronys
Kutronys – kaimas Panevėžio rajono savivaldybėje, 1 km nuo Vadoklių.
Portobelas
Portobelas  – miestas centrinėje Panamoje, Kolono provincijoje, Karibų jūros pakrantėje, prie Portovelo upės žiočių. Kelias į Koloną, nedidelis uostas. Verčiamasi turizmu.
Portobelas žymus savo kolonijinių laikų įtvirtinimais, 1980 m. įtrauktais į UNESCO pasaulio paveldo sąrašą. Mieste ir jo apylinkėse yra Santjago de la Glorijos, San Cheronimo, San Fernando, San Fernandino tvirtovių liekanos. Taip pat yra to meto Dieviškojo Šv. Jono bažnyčia, Šv. Pilypo bažnyčia, mersediečių ordino konventas, muitinė ir kiti XVII – XIX a. pastatai.
Istorija
1502 m. Portobelo įlanką atrado Kristupas Kolumbas. 1597 m. Fransiskas Velardė i Merkadas įkūrė uostą, kurį pavadino San Felipe de Portobelu. XVI–XVIII a. jis buvo vienas svarbiausių Naujosios Granados uostų. Per jį gabentas auksas iš Peru (laivais buvo gabenamas iki Panamos uosto, toliau sausumos keliu („Kryžiaus keliu“) iki Portobelo, o iš čia – laivais į Ispaniją). Mieste vykdavo didelės mugės. Nors Portobelo uostas buvo gerai įtvirtintas, gausūs tauriųjų metalų lobiai itin viliojo piratus. 1592 m. čia žuvo garsus anglų piratas Frensis Dreikas. Tačiau 1601 m. miestą apiplėšė Viljamas Parkeris, o 1688 m. – Henris Morganas. Paskutinį kartą Portobelas nusiaubtas 1739 m. Nuo to laiko uosto reikšmė sumenko, dalis krovinių buvo gabenama pro Filipinus.
Medviediškės
Medviediškėmis vadinami kaimai Vilniaus rajone:
Medvalakiai
Medvalakiai – buvęs kaimas Akmenės rajono savivaldybėje, 9 km nuo Papilės.
Istorija
Papilės apylinkės Medvalakių kaimas 1984 m. liepos 25 d. panaikintas LTSR AT Prezidiumo įsaku.
1901 m. Nobelio premijos laureatai
1901 m. Nobelio premija skirta šiems asmenims:
Qormi FC
Istorija
Klubo ištakos siekia 1918 m.
2022–2023 m. sezone rungtyniavo IZIBET Amateur League (III pakopa) ir A grupėje liko septintoje vietoje.
Nabatijos rajonas
Nabatijos rajonas  – rajonas Nabatijos muchafazoje, Libane. Rajono centras – Nabatijos miestas.
Ravena
Ravena  – miestas Emilijoje-Romanijoje (šiaurės Italija), prie Adrijos jūros; provincijos centras. 157,05 tūkst. gyventojų (2009). Išvystyta naftos, chemijos, mašinų, muzikos instrumentų pramonė. Veikia Ravenos nacionalinis muziejus, dailės menų akademijos Pinakoteka, arkivyskupijos muziejus. Išlikę mauzoliejai (V–VI a.), bazilikos, rūmų liekanos, poeto Dantės (1265–1321) kapas ir muziejus.
Istorija
Dabartinės Ravenos vietovėje italikų genčių žmonės apsigyveno apie 1400 m. pr. m. e. Tradiciškai laikomasi nuomonės, kad po to vietovėje gyveno etruskai, o dar vėliau − galai. 191 m. pr. m. gyvenvietė pateko į Romos priklausomybę ir greitai įgijo didelę reikšmę regione dėl Adrijos šiaurės-vakarų jūrų uosto. Romos imperatorius Augustas pastatė naują Klasės uostą šiek tiek piečiau Ravenos, kuris tapo pagrindinių Romos imperijos karinių jūrų pajėgų Adrijoje baze.
402 m. imperatorius Honorijus perkėlė Vakarų Romos imperijos sostinę į Raveną. Po imperijos žlugimo 476 m. Ravena tapo germanų valstybės, vadovaujamos Odoakro, sostine. 493 m. tapo ostrogotų karalystės, vadovaujamos Teodoriko, sostine. 540 m. Raveną užkariavo Bizantijos imperatoriaus Justiniano I generolas Belizarijus ir Ravena tapo Bizantijos imperijos Italijos valdų sostine. 726 m. po maištų ir invazijų Bizantijos valdžia Ravenoje žlugo, miestas 751 m. pasidavė langobardų karalystei, 754 m. buvo prarastas frankams, kurių karalius Pipinas III 757 m. miestą padovanojo Romos popiežiui. Ilgą laiką miestas buvo beveik savarankiškai valdomas vietos arkivyskupų ir vėliau – įtakingos Polenta giminės. 1441 m. miesto valdymą perėmė Venecijos respublika, bet 1509 m. jis vėl grąžintas popiežiui. 1512 m. po Ravenos mūšio miestą užėmė prancūzai, tačiau greit buvo išvaryti. Miestas po to su trumpomis pertraukomis buvo popiežiaus nominalioje priklausomybėje. 1859 m. Ravena paskelbė sąjungą su Sardinijos karalyste ir 1861 m. tapo suvienytos Italijos dalimi.
UNESCO pasaulio paveldo sąrašo objektai
1996 m. UNESCO į pasaulio paveldo sąrašą įtraukė aštuonis V−VI a. Ravenos statinius, sudarydama objektą Nr. 788 „Ravenos ankstyvosios krikščionybės paminklai“.
Catalina Cruz
Katalina Kruz (1979 m. rugsėjo 13 d. Klivlandas, JAV) – amerikiečių pornografijos aktorė, modelis.
Biografija
Gimė Klivlande, Ohajo valstijoje. Yra slovėnų kilmės. Kai kuriais duomenimis turinti kaukazietiško kraujo. Dirbo sekretore vienoje japonų komercijos įmonėje.
Iš pradžių fotografavosi sportiniams žurnalams, po to sekė erotinės fotosesijos. Vėliau Katalina pradėjo internete talpinti mėgėjiškus vaizdo įrašus, kuriuose buvo nufilmuotos meilės scenos su jos vaikinu
Į pornografijos pasaulį Katalina pateko gana vėlai – 2000 m. atidariusi pornografijos tinklalapį. Pradžioje ji slėpė savo amžių (dėl to, kad atrodo jaunesnė nei yra iš tiesų), todėl dirbo pasivadinusi slapyvardžiu Jenna Z.
Netrukus Katalina pasivadino pseudonimu Cruz – pagal savo pavardę, todėl dažnai ją tapatino su žinoma aktore: „Kiekvieną dieną man sakė, kad aš panaši į Penelopę Kruz su jos didelėmis krūtimis“.
Nekreipiant dėmesio į daugelio žinomų pornografijos studijų pasiūlymus, Katalina nusprendė likti nepriklausoma interneto aktore ir modeliu.
Filmavosi kartu su Džina Lyn.
Seksualinė orientacija
Katalina yra biseksuali. Tačiau prioritetus ji aiškiai išvardino interviu: „Aš negaliu gyventi be vyrų, todėl pirmoje vietoje man yra heteroseksualūs santykiai. Seksas su moterimi – tai, greičiau, „premija“. Katalinai patinka brunetės, o viename interviu ji prisipažino, kad norėtų nusifilmuoti kartu su Tera Patrik.
Vienareikšmiškai nepriimtini lytiniai santykiai su gyvūnais ir mažamečiais, fistingas.
Rantau Bumbunas
Rantau Bumbunas (indonez. Rantau Bumbun) – nedidelė gyvenvietė Indonezijoje, Borneo, Vakarų Kalimantano provincijoje, Kapuas Hulu regencijoje, Miulerio kalnų papėdėje, Mandajaus upės pakrantėje.
Rantau Bumbunas – paskutinė gyvenvietė, laivu pasiekiama Mandajaus upe. Šalia kaimo yra krioklys. Auginami ryžiai, vaisiai. Žvejyba. Yra mokykla. Gyvena dajakų gentys.
Saulius Petreikis
Saulius Petreikis (g. 1984 m. birželio 14 d. Barstyčiuose) – muzikas, pučiamųjų instrumentų virtuozas, solistas, multiinstrumentalistas.
Uznamas
thumb|240px|Uznamo pajūris
Saulius Petreikis
Biografija
Lietuvos Muzikos ir Teatro Akademijoje baigė klasikinio trimito studijas (2004–2010 m.), 2006–2008 m. grojo pučiamųjų orkestre „Trimitas“. Gilinasi į pasaulio tautų muziką, turi muzikos instrumentų iš viso pasaulio kolekciją, instrumentais atlieka savo kūrybos muziką.
Uznamas
thumb|240px|Uznamas ir Volinas
Nuo žemyno Uznamą skiria Pynės sąsiauris, nuo rytuose esančios Volino salos skiria Svinos protaka. Saloje yra Usedomo, Heringsdorfo, dalis Svinoujscės miesto. Prie Pėnės įsikūręs Pėnemiundės kaimelis, šalia jo esančiame poligone per Antrąjį pasaulinį karą buvo išbandytos raketos V-1 ir V-2.
Austrijos futbolo varžybos 1994–1995 m.
Austrijos futbolo varžybos 1994–1995 m.
Mandajus
Mandajus (indonez. Sungai Mandai) – upė Indonezijoje, Borneo saloje, Vakarų Kalimantano provincijoje; Kapujo kairysis intakas. Prasideda Miulerio kalnuose (Mandai Hulu masyve), ~3000 m aukštyje. Teka šiaurės vakarų kryptimi per miškingas aukštumas ir lygumas. Įteka į Kapują žemiau Putusibau. Aukštupyje gausu krioklių ir slenksčių. Laivyba įmanoma nuo Rantau Bumbuno.
Evaldas Jurkevičius
Evaldas Jurkevičius (g. 1969 m. vasario 21 d. Klaipėdoje) – Lietuvos edukologas, politinis veikėjas.
Biografija
1984–1987 m. mokėsi Klaipėdos 42-ojoje profesinėje technikos mokykloje ir įgijo laivų elektros mechaniko specialybę. 2000–2005 m. studijavo Klaipėdos universiteto Pedagogikos fakultete, edukologas. 2006–2008 m. – Kauno technikos universiteto magistrantas (viešasis administravimas).
1992–2002 m. E. Jurkevičiaus komercinės firmos savininkas. 2005–2007 m. Mažosios Lietuvos istorijos muziejaus direktoriaus pavaduotojas. 2007–2008 m. Kultūros paveldo departamento prie Kultūros ministerijos Klaipėdos teritorinio padalinio vyresnysis valstybinis inspektorius.
2008–2012 m. Seimo narys.
Nuo 2002 m. individualių namų savininkų bendruomenės „Smeltė“ pirmininkas; nuo 2004 m. – Klaipėdos vyriausiojo policijos komisariato policijos rėmėjas; nuo 2005 m. Klaipėdos nevyriausybinių organizacijų bendradarbiavimo tarybos narys; nuo 2000 m. Klaipėdos dekoratyvinių paukščių klubo narys.
Žmona Elena, vaikai – Gabrielė, Ugnius.
Fitopatologija
Fitopatalogija (gr. phyton – augalas + pathos – liga + logos – mokslas) – tai augalų ligų mokslas, tiriantis augalų susirgimo priežastis, procesus, rengiantis profilaktines ir apsaugos nuo augalų ligų priemones.
Skiriama bendroji ir specialioji fitopatalogija.
Istorija
Iki XIX a. fitopatologija buvo plėtojama kaip mikologijos šaka, tik XIX a. pabaigoje tapo savarankišku mokslu. Apie 1900 m. pradėta tirti atsparias ligoms augalų veisles. XX a. I pusėje sukurta augalų infekcinių ligų prognozavimo metodų, pradėta efektyviau naudoti fungicidus, ištirtas agrotechninių veiksnių (pvz., sėjomainos, sėjos laiko) fitopatologinius poveikius, nustatyta augalų imuniteto ligoms reikšmė. XX a. 8 dešimtmečio pradžioje JAV fitopatologai atrado naujus augalų ligų sukėlėjus viroidus, o Japonijos – mikroplazmiškus organizmus.
Lietuvoje
Lietuvoje duomenų apie ligotų augalų stebėjimus 1897 m. paskelbė E. Jančevskis. 1909–1914 m. Kauno gubernijos žemės ūkio draugijos bandymų stotyje (Baisiogala) buvo tiriamos kai kurios augalų ligos. 1925 m. Vytauto Didžiojo universiteto Botanikos sode įkurta fitopatologijos laboratorija. Dotnuvos augalų apsaugos stotyje (įk. 1927 m.) veikė fitopatologijos skyrius. Kai kurie fitopatologijos klausimai buvo tiriami prie Vilniaus universiteto 1928–1939 veikusioje augalų apsaugos stotyje. Pirmuosius svarbesnius darbus iš fitopatologijos atliko V. Vilkaitis, K. Brunza, A. Minkevičius. Daug dėmesio jie skyrė augalų ligų sukėlėjų rūšinės sudėties tyrimams. Po II pasaulinio karo fitopatologinius tyrimus darė Augalų apsaugos stotis, Valstybinė selekcijos stotis (1947-1956), vėliau Žemdirbystės instituto Augalų apsaugos skyrius.
Įkurta augalų ligų tyrimo specializuotų laboratorijų: Fitopatologijos tyrimai plėtojami Vilniaus ir Žemės ūkio universitetuose, Sodininkystės ir daržininkystės institute, Miškų institute. Sukaupta duomenų apie rūdligių, miltligių, kūlių, netikrųjų miltligių, augalų pašaknio puvinių, eglių šaknų ligų, bulvių ir daržovių grybinių ligų, pupinių augalų ir daržovių bakteriozių sukėlėjus, bulvių, pupinių augalų ir gėlių virusų ir mikroplazmiškųjų organizmų sukeliamas ligas, augalų atsparumą ligoms.
Ozzy Osbourne
Džonas Maiklas Ozbornas (angl. John Michael Osbourne; labiau žinomas kaip Ozzy Osbourne, g. 1948 m. gruodžio 3 d., Birmingemo Astono rajone, Anglijoje) – sunkiojo metalo muzikantas, iki 1978 grupės Black Sabbath vokalistas, vėliau pradėjęs solo karjerą, o paskutiniu metu tapęs realybės televizijos žvaigžde (realybės šou The Osbournes).
Dažnai teigiama, kad būtent Ozzy Osbourne su grupe Black Sabbath yra heavy metal pradininkai. Nepaisant kuklaus Warner Bros. Records investavimo, grupė, kurios dainos buvo paremtos Tony Iommi gitaros rifais, Geezer Butler dainų tekstais ir Ozzy vokalu, pasiekė muzikos aukštumas. Black Sabbath pardavė daugiau nei 70 milijonų albumų iki išsiskyrimo su Ozzy.
1979 metais Ozzy buvo pašalintas iš grupės Black Sabbath dėl alkoholizmo, narkotikų vartojimo. Ozzy Osbournes Band gyvavimas prasidėjo įrašius albumą Blizzard Of Ozz. Po dviejų solinių albumų aviakatastrofoje žuvo geras Ozzy draugas, grupės gitaristas Randy Rhoads. Ozzy sunkiai išgyveno partnerio netektį, niro į depresiją, alkoholizmą bei narkotikus. Nepaisant sunkaus periodo, nesklandumų su įrašų kompanijomis ir paties Ozzy išsakomų minčių apie galimybę baigti karjerą, atlikėjas toliau suburdamas gerų muzikantų komandą išleido ne vieną sėkmingą albumą ir koncertuoja iki šių dienų.
Taip pat, 1997–1999 metais koncertiniam turui atsikūrė klasikinė Black Sabbath sudėtis su O. Osbourne priešakyje, bei išleido gyvą albumą „Reunion“.
Ankstyvasis gyvenimas
Osbourne gimė Aston, Birmingeme, Anglijoje. Jo tėvas Jackas dirbo įrankių gamintoju "GEC'e", o jo motina Lillian – automobilių komponentų firmai "Lucas", kad išlaikytų jį ir jo penkis brolius. Osbournas, kaip kalbama, turėjo sunkumų mokantis (tvirtina turįs disleksiją). Gyvenimo kūrimas Princo Albert Road jaunesniojo ir Birchfield Road vidurinėje mokykloje, Perry Barre, jam buvo sunkus. Tačiau, jis tikrai mėgo muziką ir dalyvavo mokykliniuose vaidinimuose. Nuo 14 metų, išgirdęs pirmąjį The Beatles hitą, tapo dideliu jų gerbėju. Jis paliko mokyklą būdamas 15 metų ir tapo statybų aikštelės juodadarbiu: įrankių gamintojo pameistriu, vandentiekio darbininku, automobilių gamyklos ir skerdyklos darbuotoju. Taip pat jis praleido kelias savaites Winsono Žaliajame Kalėjime, kai negalėjo užmokėti baudos, už vagystę ir įsilaužimą į drabužių parduotuvę.
Vėliau O. Osbourn dalyvavo vokalistų atrankoje, kurią surengė buvęs bendraklasis – Tonis Iommis. Kadangi tuo metu psichodelinis rokas buvo nepaprastai populiarus, jie nusprendė išsiskirti grodami sunkiojo bliuzo įkvėptą muzikos stilių, paskanintą tamsiais dainų tekstais. Grupę jie pavadino „Polka Tulk and Earth“. Vėliau jie sužinojo apie kitą keliaujančią grupę pasivadinusią tokiu pat vardu. Vieną dieną per repeticijas, grupė pastebėjo žmones besieiliuojančius prieš kino teatrą, kur rodė siaubo filmą ir bosistas Geezer Butleris suprato, kad žmonės mėgsta būti išgąsdinti. Filmas kurio šie bičiuliai laukė, kad pamatytų buvo režisieriaus Mario Bavo – Black Sabbath. Po to, Butler parašė tekstą vienai iš pirmųjų jų dainų su tamsos gyslele pavadinimu "Black Sabbath". Tai buvo dainos prototipas, kurios stilius tapo pagrindiniu jų tolesnėje karjeroje.
Black Sabbath
Nepaisant tikrai kuklios investicijos iš Amerikos įrašų kompanijos Warner Bros, Black Sabbath įrašai tapo greitu ir patvariu pasisekimu. Ankstyvi įrašai, tokie kaip jų debiutinis albumas „Paranoid“, buvo parduoti didžiuliais kiekiais, taip pat buvo dažnai transliuojami radijuje.
Solinė karjera
1979, Osbourne buvo atleistas iš Black Sabbath dėl piktnaudžiavimo narkotinės medžiagos. Visi grupės nariai vartojo narkotinus, bet Osbournas vartojo juos daug didesniais kiekiais negu kiti grupės nariai. Jis buvo pakeistas ankstesniu grupės Rainbow dainininku – Ronnie James Dio. 1970-ųjų pabaigoje, grupė Necromandus, repetavo su Ozzy Osbournu ir tapo pirma jo solo projekto Blizzard of Ozz inkarnacija. Dabartinė Ozzy Osbourne grupė pradėjo kaip Blizzard of Ozz, suformuota Osbourno naujos vadybininkės ir būsimos žmonos, Sharon Arden. Grupės sudėtyje buvo būgnininkas Lee Kerslake, bosistas/rašytojas Bob Daisley, klavišininkas Don Airey ir gitaristas Randy Rhoads. Įrašų kompanija galiausiai pavadino įrašą Blizzard of Ozz. Su pirmosiomis solo pastangomis Osbourne sulaukė didelio pasisekimo, debiuto kolekcija, buvo sėkmingai perkama sunkiojo metalo aistruolių. Antrasis albumas, Diary of a Madman turėjo daugiau Bob Daisley dainų tekstų ir daugiau Randy Rhoads gitaros skambesio, pastarasis 2003 metais Rolling Stone žurnalo rinkimuose tapo 85-u visų laikų geriausiu gitaristu. miniatiūra|225x225px|Ozis 1982 m. gyvo pasirodymo metu 1982 m. kovą, tuo metu, kai Floridoje vyko antrojo albumo "Diary of a Madman" turas, likus savaitei iki grojimo Madisono aikštėje, Niujorke, lengvasis lėktuvas, paimtas be lėktuvo savininko sutikimo, su gitaristu Randy Rhoads viduje, patyrė avariją nusileidimo virš grupės turo autobuso metu. Išdaiga virto mirtina, dešinysis lėktuvo sparnas kliudė autobusą, priversdamas lėktuvą atsitrenkti į medį, o vėliau ir į netoliese stovėjusį namą, užmušdamas Rhoads ir pilotą, Andrew Aycock, ir grupės kirpėją Rachel Youngblood. Skrodimo metu Aycocko šlapime buvo rasta kokaino. Išgyvenęs artimo draugo ir grupės pagalbininko mirtį, Osbournas dar kartą nugrimzdo į gilią depresiją. Įrašų kompanija gedinčiam Ozbournui leido padaryti pertrauką tarp koncertų, tačiau Ozzis sustabdė darbą tiktai vieną savaitei. Buvęs Gillan gitaristas Bernie Torme buvo pirmas, kuris pakeitė Randy atnaujinus turą. Tačiau Torme, patyrė spaudimą skubiai išmokti grupės dainas ir mintis apie pasirodymą prieš aistruolius, vis dar gedinčius buvusio gitaristo Rhoads, jam kėlė nerimą. Tormo bendradarbiavimas su grupe truko mažiau nei vieną mėnesį. Per gitaristų perklausą viešbučio kambaryje, Osbournas atrado Brad Gillis, kuris tapo jo kitu gitaristu. Kelionė tęsėsi, pasiekdama kulminacijos tašką 1982 metais išleidus koncerto įrašą "Speak of the Devil", įrašytą Ritze, Niujorke. Veliau buvo išleistas ir gyvos muzikos albumas Rhoadso garbei. Šiame albume taip pat buvo paties Randy daina, pavadinta "Dee", jo motinos garbei. Taip pat, 2008 m. rugpjūtį vykusiame interviu su "Total Guitar" žurnalu Osbournas paklaustas, ar jis norėjo pasakyti ką nors apie Randy Rhoads, roko žvaigždė atsakė: "aš nesigailiu dėl nieko išskyrus tai, kad aš nesugebėjau sukliudyti Randy įlipti į tą lėktuvą."
Teisiniai reikalai
1981 metų koncertai buvo įrašinėjami su mintimi išleisti gyvo garso albumą pavadinimu „Speak of the Devil“. Galiausiai šis albumas susidėjo tik iš Black Sabbath perdainuotų dainų. "Speak of the Devil" buvo muzikaliai netobula. Osbournas vėliau pareiškė : "Man visiškai nusispjaut ant to albumo. Tai buvo tik krūva šūdinų "Black Sabbath" dainų." Jis taip pat išdėstė, kad tai buvo įrašų kompanija, kuri norėjo naujo albumo, ir kad jis pats nenorėjo išleisti kasetės atliktos gyvai su "Rhoads", manydamas, kad tai įžeistų jo atminimą.
Riminis
Riminis  – uostamiestis Emilijoje-Romanijoje (vidurio Italija), prie Adrijos jūros (sujungtas kanalu), tai Riminio provincijos centras. 2012 m. mieste gyveno 144 545 žmonės. Išvystyta metalo, medienos, vaistų, maisto pramonė, žvejyba. Svarbus susisiekimo mazgas, yra Tarptautinis Federico Fellini oro uostas, jūrų uostas (per jį keliauja San Marino prekės), klimatinis kurortas. Stovi Arengo rūmai (XIII a.), Malatesta pilies griuvėsiai (XV a.), Šv. Pranciškaus bažnyčia (1447–1468 m.), Augusto arka.
Ozzy Osbourne
Teisiniai reikalai
Taip pat 1986-aisiais Osbourne‘as buvo apkaltintas tuo, kad neva per pasąmonę veikiančias žinutes, esančias albumo „Blizzard of Ozz“ dainoje „Suicide Solution“, jis paskatino klausytojus savižudybėms. Byla baigėsi Osbourno naudai, remtasi tuo, kad Osbournas negali būti atsakingas už klausytojų veiksmus. Taip pat padėjo tai, jog daina buvo apie piktnaudžiavimą alkoholiu, o "savižudybė yra sprendimas" buvo tik žodžių žaismas. Greitai po to, Osbournas viešai pripažino, kad jis parašė šią dainą apie savo draugą, "AC/DC" vokalistą Bon Scott, kuris mirė nuo piktnaudžiavimo alkoholiu. Vis dėlto Bob Daisley tvirtina, jog jis parašė šią dainą ir kad tai daina apie patį Ozzy ir jo tebevykstančią kovą su alkoholiu.
Riminis
Miestai partneriai
thumb|left|200px|Augusto arka
Ozzy Osbourne
Vėlesnė solo karjera ir Black Sabbath susijungimas
1991 metais Ozzis pradėjo įrašinėti naują albumą „No More Tears“, kuris tapo labai populiarus radijuje ir MTV kanale. Albumas „No More Tears“ keturis kartus tapo platininiu. Taip pat, Ozbournas gavo savo vienintelį Grammy už geriausiu 1994 metų metalo dainą – "I Don't Want to Change the World". Ozzis išreiškė savo nuovargį turams pavadindamas šį "retirement tour" (išėjimo į pensiją turas), komiškai jis dar buvo vadinamas „No More Tours“ (daugiau jokių turų). 1993 – aisiais pasirodė dvigubas gyvas albumas „Live & Loud“, turėjęs įamžinti visą Osbourne‘o karjerą – jis taip pat neva reiškė, kad dainininko šlovės dienos atėjo į pabaigą. Visgi, pasitraukimas iš muzikos pasaulio taip ir neįvyko – Osbourne‘as sugrįžo 1995-aisiais su albumu „Ozzmosis“, kuris, nepaisant įvairiausių apžvalgų, per metus buvo parduotas didesniu nei trijų milijonų kopijų tiražu. Po albumo pasirodymo vykusios gastrolės tapo vienomis sėkmingiausių, vykusių tą vasarą, todėl Osbourne‘as nutarė sukurti „Ozzfest“. Tai tapo didžiausiu Osbourno finansiniu pasisekimu. Ozzfesta padėjo Ozziui tapti pirmuoju sunkiojo roko ir sunkiojo metalo atlikėju pardavusiu savo prekių už 50 milijonų dolerių.
Šis renginys tapo labai populiarus tarp metalo gerbėjų. Festivalyje buvo skatinamos dar tik kylančios 1990-ųjų pabaigos ir 2000-ųjų pradžios sunkiojo roko ir metalo grupės kaip "Incubus", "System of a Down", "Drowning Pool", "Limp Bizkit", "Korn", "Disturbed", "HIM", "Linkin Park", "Atreyu", "Papa Roach", "P.O.D.", "Velvet Revolver", "Godsmack", "Avenged Sevenfold", "Otep" ir "Slipknot". Ozzis šio festivalio metu atliko keletą dainų su senąja savo grupe "Black Sabbath" ir 1997 ir nuo tada periodiškai pasirodydavo su grupe. 2003 m. gruodžio 8-ąją, Ozzis buvo skubiai išsiųstas į Wexham Parko ligoninę Anglijoje, po patirto nelaimingo atsitikimo su keturačiu motociklu. Osbournas susilaužė raktikaulį, aštuonis šonkaulius, ir kaklo slankstelį. Operacija buvo atlikta, kad pakeltų raktikaulį, kuris, kaip buvo manyta, rėmėsi į pagrindinę arteriją ir sustabdė kraujotaką į ranką. Sharon vėliau atskleidė jog Osbournas po susidūrimo buvo nustojęs kvėpuoti, bet jį atgaivino asmens sargybinis Sam Rustono. 2004, Osbournas gavo "NME" apdovanojimą už "dievišką genialumą". 2009 jis nusprendė panaikinti "Ozzfest", kad galėtų dirbti ties nauju albumu.
Asmeninis gyvenimas
Ozzis buvo vedęs du kartus ir yra septynių vaikų tėvas (penki biologiniai ir du įvaikinti). Pirmoji žmona buvo Thelma Riley. Po skyrybų su ja Ozzis vedė Sharon Arden ir su ja susilaukė trijų vaikų: Aimee, Kelly ir Jack.
Ozbournas pelnė didesnės žvaigždės statusą po savo realybės šou „ The Ozbournes“. Ši laida tapo vienu didžiausių MTV hitu.
Ozzy ir Sharon Osbournai yra viena turtingiausių Anglijos porų. Ozbournas turi daugiau nei 15 tatuiruočių. Kai kurias jis pasidarė būdamas paauglys adata ir rašalu.
Po jo pirmos solo karjeros sutarties pasirašymo su įrašų kompanija, jis nuėjo į susitikimą su kai kuriais ten dirbančiais žmonėmis. Kad žmonės jį pastebėtų, jis buvo suplanavęs išlaisvinti keletą balandžių, bet kai niekas jo nepastebėjo, Ozzis pakeitė savo planus. Jis sučiupo balandį, nukando jam galvą ir paskui išspjovė ją. Atvyko ginkluota apsauga ir jį, su vis dar lašančiu nuo jo lūpų krauju išvedė iš pastato. Nepaisant nesutarimo, šis aktas buvo parodijuotas ir dažnai minimas jo karjeroje ir tai buvo dalis to, kas padarė Ozzy Osbourną garsiu. 1982 Sausio 20-ąją vieno pasirodymo metu, Ozzis nukando šikšnosparnio galvą, taip pakartodamas legendinį įvykį su balandžiu. Dainininkas teigia manęs, jog šikšnosparnis buvo guminis. Straipsnis žurnale Rolling Stone teigia, jog padaras buvo gyvas, tačiau žmogus, metęs jį į sceną sako, jog šikšnosparnis į koncertą buvo atneštas negyvas. Tačiau paties Ozbourno teigimu, šikšnosparnis buvo ne tik gyvas, bet dar sugebėjo ir įkąsti. Osbournas yra prisipažinęs, kad narkomanijos įkarštyje, jis iššaudė savo šeimos gyvūnėlius. Dainininkas pasakoja: "Aš vartojau tiek daug narkotikų, buvau tiesiog žlugęs. Paskutinis lašas buvo kai aš iššaudžiau visas mūsų kates. Mes jų turėjome apie septyniolika, aš tiesiog pamišau ir juos visus iššaudžiau. Mano žmona rado mane gulintį po pianinu, vilkintį baltą kostiumą, su šautuvu vienoje rankoje ir peiliu kitoje."
Batakiai (kaimas)
Batakiai – kaimas Tauragės rajono savivaldybėje, 1 km nuo Batakių miestelio.
Antanas Lukoševičius
Antanas Lukoševičius (g. 1951 m. gegužės 19 d. Kaišiadoryse) – Lietuvos ir Kaišiadorių rajono savivaldybės politinis bei visuomenės veikėjas.
Biografija
1977 m. baigė Kauno A. Sniečkaus politechnikos institutą, inžinierius technologas.
Lietkopsąjungos vyriausias vadybininkas, 2003–2007 m. ir nuo 2018 m. Kaišiadorių rajono savivaldybės administracijos direktorius. 2007–2018 m. Savivaldybės įmonės „Kaišiadorių paslaugos“ komunalinio skyriaus viršininkas.
2000–2003 m. ir 2007–2018 m. Kaišiadorių rajono savivaldybės tarybos narys.
Lietuvos liberalų sąjungos, 2003 m. Liberalų ir centro sąjungos Kaišiadorių rajono skyriaus narys.
Plungė (laikraštis)
Istorija
Steigėja ir leidėja UAB VVARFF. Tiražas 3000 egz. Nuo 1994 m. gruodžio mėn. leido priedą „Pertrauka“.
Ivatės prefektūra
Ivatės prefektūra  – Japonijos prefektūra, esanti Tohoku regione, Honšiū saloje, Japonijoje. Sostinė – Morioka.
Istorija
Ivatė seniau priklausė Mucu žemei. Ji tik apie 800 m. buvo įtraukta į imperiją. Džiomon periodo metu čia buvo gausiai žvejojama ir medžiojama.
Geografija
thumb|250px|Ivatės prefektūros žemėlapis Ivatę rytuose skalauja Ramusis vandenynas, šiaurėje ribojasi su Aomorio prefektūra, vakaruose – su Akitos prefektūra, o pietuose – su Mijagio prefektūra. Prefektūros šiaurėje, rytuose ir vakaruose yra kalnų. Iš prefektūros šiaurės į pietus teka Kitakamio upė. Krantas labai grublėtas.
Miesteliai ir kaimai
Miesteliai ir kaimai pagal apskritį:
Ekonomika
Ivatės pramonė labiausiai susikoncentravus aplink Morioką, kur esti komunikacijų pramonė.
Kultūra
Iš visų legendų, aiškinančių Ivatės pavadinimo kilmę, geriausiai žinoma pasaka „Oni no tegata“, susijusi su Micuiši šventykla Moriokoje, (Micuiši, verčiant iš japonų kalbos, reiškia trys akmenys) kuri, kaip teigiama, buvo sunaikinta išsiveržusio Ivatės ugnikalnio. Pagal legendą, buvo velnias, kuris kankindavo ir užpuldinėdavo vietinius žmones. Kai žmonės ėmė melstis Micuišio dvasioms apsaugos, velnias tučtuojau buvo surakintas prie akmenų ir turėjo duoti priesaiką, kad niekada nebepuldinės žmonių. Kaip pažado įrodymą, velnias turėjo palikti rankos atspaudą ant vieno iš akmenų. Tokiu būdu ir buvo pavadinta vietovė Ivate (Iwate), kas pažodžiui reiškia „akmeninė ranka“. Net ir dabar sakoma, kad po lietaus galima pamatyti velnio rankos antspaudą.
Žymūs žmonės
Kendžis Mijadzava, japonų poetas ir rašytojas, šioje prefektūroje gimė ir nugyveno didžiąją dalį savo gyvenimo. Taip pat čia buvo apsilankęs ir žymusis japonų poetas Macuo Bašo, kuris ir aprašė dideliame kūrinyje, pavadintame „Oku no Hosomichi“. Poetą ypač sužavėjo Hiraidzumis.
Jean-Baptiste Greuze
thumb|right|200px| Ž. B. Grezo „Autoportretas“, 1785 m. Žanas Batistas Grezas (, 1725–1805 m.) – Prancūzijos XVIII a. dailininkas.
Biografija
Žanas Batistas Grezas gimė 1725 m. rugpjūčio 21 d. Turniu mieste. Jo tėvas buvo meistras amatininkas, plytų klojėjas. Ž. B. Grezas iš pradžių mokėsi tapybos Lione pas Charles Grandon (1691−1762), 1750 m. atvyko į Paryžių, kur pratęsė studijas Karališkojoje tapybos ir skulptūros akademijoje. Ž. B. Grezas sulaukė didelės sėkmės moralizuojančio turinio paveikslu „Tėvas skaito Bibliją vaikams“ savo pirmojoje ekspozicijoje 1755 m. Paryžiaus salone. Tapytojas buvo paveiktas XVII a. olandų žanrinės tapybos. 1755 m. Ž. B. Grezas išvyko į Italiją, tačiau italų dailė jo ženkliau nepaveikė. Ankstyva sėkmė sąlygojo jo tolimesnės karjeros konfliktus su kitais tapytojais ir rėmėjais. Prie to neprisidėjo jo 1759 m. vesta žmona Anne Marie Babuty, kuri flirtavo su pozuojančiaisiais portretams ir Ž. B. Grezo mokiniais. 1759 m. jis susipažino su Deni Didro, kuris skatino melodramatiškų scenų tapybą. Ž. B. Grezas sulaukė didelės sėkmės su paveikslais „Kaimo sužadėtuvės“ (1761), „Tėvo prakeikimas“ ir „Sūnus palaidūnas“ (abu 1765).
Apie 1765 m. Ž. B. Grezas buvo užsirekomendavęs portretų tapytojas. Nemenką grupę jo paveikslų sudarė jaunų merginų žanriniai paveikslai. Jis bandė būti priimtas į akademijos narius istorinio tapytojo statuse 1769 m. pateikęs didelių matmenų istorinį paveikslą „Septimijus Severas kaltina Karakalą“, tačiau akademikai sutiko jį įvertinti tik kaip žanrinį tapytoją. Įsižeidęs Ž. B. Grezas vėliau 30 metų paveikslus eksponavo tik savo studijoje. Tarp jo klientų buvo madam de Pompadur, Rusijos carienė Jekaterina II ir kiti aukštuomenės atstovai. D. Didro jį laikė geriausiu laikmečio tapytoju. Po 1780 m. dailininko autoritetas pradėjo kristi, jo paveikslai prarasti paklausą. 1793 m. jis išsiskyrė su žmona ir 1800 m. išstatė savo paveikslų oficialiame Paryžiaus salone, tačiau tuo metu jo tapyba publikos akyse jau buvo nustelbta jaunesnių dailininkų, kurie propagavo klasicistinį stilių. Žanas Batistas Grezas mirė 1805 m. kovo 21 d. Paryžiuje, palaidotas Monmartro kapinėse. Turniu mieste yra Grezo vardo muziejus.
Miręs taikinys
Miręs taikinys – 1971 m. Meksikoje sukurtas vesternas.
Turinys
Vienišas pagyvenęs duobkasys prerijose aptinka ir imasi globoti našlaičiu likusį berniuką. Ilgainiui Džonis tampa duobkasio padėjėju ir kartu laidoja mirusiuosius. Vis dėlto jaunuolio toks gyvenimo būdas ir menkas uždarbis netenkina ir jis nusprendžia rasti lengvesnį būdą prasimanyti pinigų. Jis nori apiplėšti banką ir tokiu būdu apsirūpinti visam gyvenimui, kad paskui kartu galėtų atidaryti savo laidojimo namus, nors senasis duobkasys tam priešinasi.
Viename mieste jaunuolis įsimyli vietinę prostitutę, tačiau šios vaikinas, nesėkmingai suplanavęs ir įvykdęs apiplėšimą, priverstas sprukti, kartu pasiimdamas ir merginą. Nenorėdamas jos prarasti, Džonis leidžiasi iš paskos...
Michèle Torr
Michèle Torr (tikrasis vardas Michelle Cléberte Tort; g. 1947 m. balandžio 7 d., Pertua, Vokliūzas) – prancūzų dainininkė ir rašytoja. Du kartus dalyvavo Eurovizijos dainų konkurse – 1966 ir 1977 m.
Biografija
1966 m. Michèle su daina „Ce soir je t’attendais“ buvo išrinkta Liuksemburgo atstove Eurovizijoje. „Ce soir je t’attendais“ yra labai šiuolaikiškai skambanti daina, tačiau tarptautiniame konkurse kūrinys užėmė dešimtą vietą tarp aštuoniolikos dalyvių.
Vienuolika metų vėliau, 1977 metais, Michèle vėl dalyvavo Eurovizijoje, šį kartą kaip Monako atstovė. Jame pasirodžiusi su daina „Une petite française“, atlikėja užėmė ketvirtą vietą.
Atlikėja dar 1970 metais bandė atstovauti Prancūzijai Eurovizijoje, tačiau neįveikė šalies nacionalinės atrankos.
Iki šių dienų atlikėja aktyviai dirba pramogų pasaulyje: yra išleidusi 2 knygas; 2008 m. pasirodė albumas „Ces années-là“. 2012 m. lapkričio 12 dieną Michèle išleido religinių dainų albumą „Chanter c’est Prier“.
Indija 2006 m. žiemos olimpinėse žaidynėse
Indijos sportininkai dalyvavo 2006 m. žiemos olimpinėse žaidynėse Turine, Italijoje.
Karalienės Alijos tarptautinis oro uostas
Karalienės Alijos tarptautinis oro uostas − oro uostas Jordanijoje, turintis du terminalus.
Karalienės Alijos oro uostas pastatytas 1983 m. Jis yra išsidėstęs Zizijos rajone, 32 km į pietus nuo sostinės Amano. Oro uoste įsikūrusios Karališkosios Jordanijos avialinijos.
2011 m. oro uosto paslaugomis pasinaudojo 5 467 726 keleiviai.
Diondos
Diondos (Dionda) – karpinių (Cyprinidae) šeimos žuvų gentis.
Medviediškės (Dūkštos)
Medviediškės – kaimas Vilniaus rajono savivaldybėje, 6 km į rytus nuo Dūkštų.
Dembina (Palenkės vaivadija)
Dembina – kaimas Lenkijos šiaurės rytuose, Krypno valsčiuje, Monkų apskrityje, Palenkės vaivadijoje.
Istorija
Nuo VIII a. pr. m. e. iki XIX a. šiose vietovėse gyveno lietuviams artima baltų gentis – jotvingiai. Nuo XIII-XIV a. iki 1569 m. kaimas priklausė Lietuvos Didžiajai Kunigaikštystei.
Vyborgas
Vyborgas – miestas Rusijos šiaurės vakaruose, netoli nuo Rusijos valstybinės sienos su Suomija, prie Karelijos sąsmaukos, 130 km į šiaurės vakarus nuo Sankt Peterburgo; rajono centras. Jūrų uostas, geležinkelio mazgas.
Išvystyta laivų statybos, mašinų, statybų, žvejybos, lengvoji, maisto pramonė.